D' Gengd um Rodstoud is decht im 4. Jouhundert v. Kr. za da Zaid vo d' Käitn bewont gwen. Spader houd se an da wichtigstn Nord-Sid-Vabindung zwischn Juvavum (Soizburg) und Aquileia a rämische Sidlung befundn. Im 7. Jorhunderscht houd d' Besidlung durch d' Bajuwarn ogfong. Nomensgewung und gschichtliche Dawänung 1074 ois Rastat, Radestat in 1092 und Rastat 1139. D' Stouddahewung am 27. Juli 1289 durch'n Soizburger Erzbischof Rodoif vo Hochnegg (Rudolf von Hohenegg) und d' Hoitung ba de Bauernkriag 1525/26 (da Ort houd 5.000 Bauern unter da Firung vom Gaismaier Michael stond ghoitn) hom da Stoud vaschiadane Fraihaitn broucht, unter onderm a aigane Birgergarde. 1527 houd Rodstoud fir sai Traie vom Erzbischof Matthäus Lang vo Wäinburg (Matthäus Lang von Wellenburg) 'n grossn Fraihaitsbriaf und'n Titl "Oiezaid trai" griag. Za da Entschädigung homd d' Belogerer de droi rundn Ecktirm za da weartechnischn Vabessarung baun miassn.